Burg (Spreewald)

Burg (malsuprasorabe Bórkowy) estas komunumo en Germanio, situanta meze de la Spree-arbaro (). Ĝi apartenas al la distrikto Spree-Neiße de la federacia lando Brandenburgio. Fine de  la komunumo havis  loĝantojn.

La loĝloko estas la administra centro de samnoma komunumaro, do administra grupiĝo de pluraj najbaraj komunumoj por komuna plenumo de iuj civitanaj servoj, germane nomata Amt Burg.

 Etimologio 
En la malsuprasoraba lingvo, vaste parolata minoritata lingvo en la regiono, la komunumo nomiĝas Bórkowy. Tiu nomo devenas de la malnovsoraba vorto por konifera arbaro (bork). Laŭ alia teorio la nomo Burg havas germanan etimologion kaj rilatas al burgo konstruigita en tiu loko de Boleslao la Brava.

 Historio 
Unua skriba mencio de la vilaĝo venas de la jaro 1315. Multe pli malnova setlejo sur la tereno de la komunumo estas Hrodowa Hora, kiu ekestis iam dum la 8-a aŭ la 9-a jarcento, jam tiam enloĝata ankaŭ de la soraboj.

 Administra divido 
La plej malnova parto de la komunumo estas Burg-Dorf (sorabe Borkowy-wjeska). Dum la unua duono de la 18-a jarcento konstruiĝis la kvartalo Burg-Kauper (Borkowy-kupa) kaj meze de la 18-a jarcento aldoniĝis Burg-Kolonie (Borkowy-kolonija).

 Esperanto 
Ekde la 27-a de decembro 2010 ĝis la 2-a de januaro 2011 tie okazis la 2-a Junulara E-Semajno. Inter la 28-a de decembro 2025 kaj la 4-a de januaro 2026 tie devus okazi 16-a JES.

 Eksteraj ligiloj 
  ()

Kategorio:Distrikto Spree-Neiße
Kategorio:Urboj de Brandenburgio